Darbėnų geležinkelio stotis

Darbėnų geležinkelio stotis – geležinkelio stotis geležinkelio ruože Kretinga–Skuodas, 1 km į pietus nuo Darbėnų miestelio, dabar Pasertupio kaimo dalis. Kelio atkarpa nuo Darbėnų iki Kretingos išlaiko privažiuojamojo kelio statusą, traukinių eismas toliau į Skuodo pusę yra uždraustas, bėgiai apleisti.

Iki 1976–1979 m. stotis buvo atskira gyvenvietė.

Istorija 

Geležinkelio stotį ir vandentiekio bokštą Darbėnuose 1915 m. pastatė okupacinė kaizerinės Vokietijos valdžia, nutiesusi Bajorų–Priekulės geležinkelį. XX a. viduryje nuo Darbėnų ėjo geležinkelis ne tik į Kretingą ir Skuodą, bet ir į Šventąją, kuriuo buvo gabenamas kuras į pajūrį. XXI a. pradžioje stotis uždaryta, 2016 m. jos pastatai perduoti Turto bankui.

Šaltiniai 

Kretingos rajono savivaldybės geležinkelio stotys
Panaikintos Kretingos rajono savivaldybės gyvenvietės